BROEDERTWIS? - Afrikanervolksparty
Gepubliseer op 25 April 2011 | Geskryf deur Danie Varkevisser | | | Trefslae: 1620
Andersyds word die veragtelike en doemwaardige blatante opsweping om Boere te moor, asook die bedenklike wyse waarop die “hofsaak” ingerig is en hanteer word totaal ignoreer. Dit ten spyte van die wreedaardigste en mees barbaarse wyse waarop Boere en hulle gesinne nog daagliks om die lewe gebring word nadat hulle vir ure lank gemartel, verkrag en vermink is. In die lig hiervan sluit die woord Boer vanuit Malema en genote se geledere, duidelik alle Afrikaner blankes in.
Met Flip Buys van Solidariteit wat verklaar in ‘n onderhoud met Rapport van 17 April dat Julius Malema hom laat dink aan “vêrregse ekstremiste” en Kallie Kriel wat nog sy lewe lank veg teen mense soos adv. Roelof du Plessis wat beswaar het oor adv. Martin Brassey wat, aan Malema verklaar het dat hy begrip het vir die Jeugliga se aandrang op vinniger grondhervorming, wat het ons dan anders as ’n verlengstuk van die de Klerk verraad, die IDASA Komplot of die Conservative Dialogue Program? Organisasies en party wat almal deel was van die voorbereiding en uiteindelike onderwerping aan die Rasgemengde, Kommunistiese, Swart Meerderheidsregime, waarvoor sommige van ons nou nog ontvanklik gemaak moet word?